BUBONI BUCANIKA MUMASWI AKWE LESA | KULUMBAISHA 34-37
Cinka manungo muli Yehova akucita shintu shibotu
‘Utakumbwi . . . camunyono abo bacita shibiibi’
37:1, 2
Mutasuminishi kuswitilila kwakaciindi kwabamucita shibiibi kwaamba ayi kunyonyonganye kusebensela kwanu Yehova. Amubikile maano shoolwe shakumushimu alimwi ashintu nshemusuni kusa mukucita kunembo
‘Cinka manungo muli Yehova akucita shintu shibotu’
37:3
Amube alushomo ayi Yehova ulaakumucafwa kulwana kulisukama kuli koonse. Ulaakumucafwa kushomeka lyoonse
Amube ashiinji shakucita kwiinda mukushimikila makani abotu aBwaami bwakwe Lesa
‘Kosangalala muli Yehova’
37:4
Amucane ciindi cakubelenga Maswi akwe Lesa akuyeeyawo kwaamba ayi mumushibe kabotu Yehova
‘Lyaabe mumaansaakwe Yehova’
37:5, 6
Amushome cakumaninina ayi Yehova ulaakumucafwa kumana mapensho ali woonse
Amucite shintu shibotu nabi ndyebatomupikisha, kumupensha, na kumubekesha
‘Kokalika caamba pameenso akwe Yehova akulindila lucafwo lwakwe’
37:7-9
Mutacicili kucita shintu sheenga shalengesha ayi musowe lusangalalo alushitilisho lwakumushimu
“Balibombya balaakwikala mucishi”
37:10, 11
Amube bantu balibombya, akuliceesha kulindila Yehova kukusha mapensho oonse ngomutokwiindaamo
Amucafwe bashominyinanu, akuyuminisha batyompwetwe acishomesho cakwe Yehova ca cishi cipya, cili pafwaafwi
bem_Latn bem_Latn bem_Latn unk bem_Latn bem_Latn unk nya_Latn bem_Latn nya_Latn unk bem_Latn umb_Latn unk cjk_Latn bem_Latn bem_Latn unk lua_Latn bem_Latn unk bem_Latn bem_Latn